Държавен вестник, бр. 82, 2010 г., стр. 43

БРОЙ  82	
Д Ъ Р Ж А В Е Н  В Е С Т Н И К 	
СТР.  43  
регионалната дирекция за социално подпома­
гане по постоянния адрес на осиновяващия за 
вписване в регистъра.
(2) В дирекция „Социално подпомагане“ 
се съхранява досие, съдържащо фотокопие от 
посочените в ал. 1 документи.
Чл. 30. (1) Разрешението за вписване в 
регистъра се прекратява преди изтичането на 
срока в следните случаи:
1. по молба на осиновяващия;
2. по преценка на директора на дирекция 
„Социално подпомагане“ в случаите по чл. 87, 
ал. 2 от Семейния кодекс;
3. при наличие на влязло в сила съдебно 
решение за осиновяване, освен ако лицето не 
е било одобрено за осиновяване на повече от 
едно дете;
4. при смърт на осиновяващия.
(2) Разрешението за вписване в регистъра 
се прекратява със заповед на директора на 
дирекция „Социално подпомагане“.
(3) В 3-дневен срок от издаване на заповедта 
по ал. 2 директорът на дирекция „Социално 
подпомагане“ я изпраща на директора на реги­
оналната дирекция за заличаване на вписването 
на осиновяващия в регистъра, а в случаите по 
ал. 1, т. 1 – 2 – и на самия осиновяващ.
Чл. 31. (1) При промяна на обстоятелствата 
от значение за издаване на разрешението оси­
новяващият е длъжен незабавно да информира 
дирекция „Социално подпомагане“.
(2) Когато промяната е от съществено 
значение, директорът на дирекция „Социално 
подпомагане“ разпорежда да се извърши ново 
социално проучване.
Чл. 32. (1) В двугодишен срок от датата 
на осиновяването дирекция „Социално подпо­
магане“ осигурява подкрепа на семейството 
и детето или ги насочва за подкрепа към 
друг доставчик на социални услуги за деца и 
семейства.
(2) В случаите, когато има издадено на­
правление за ползване на социални услуги, 
доставчикът на социални услуги изготвя до­
клад до дирекция „Социално подпомагане“ за 
резултатите от предоставените услуги.
Раздел VI
Национален регистър на осиновяващите при 
условията на пълно осиновяване
Чл. 33. Агенцията за социално подпомагане 
разработва и води на хартиен и електронен но­
сител Национален регистър на осиновяващите 
при условията на пълно осиновяване.
Чл. 34. Националният регистър на осиновя­
ващите при условията на пълно осиновяване 
на електронен носител е централизирана база 
данни, за която Агенцията за социално под­
помагане:
1. предприема мерки за сигурност и опе­
ративна съвместимост в съответствие с об­
щоприетите в практиката стандарти, които 
осигуряват целостта на данните и връзката с 
други информационни обекти;
2. осигурява условия за достъп до публич­
ните данни в регистъра и гарантира защитата 
на личните и други данни за физическите лица, 
както и защитата на данните за местосъхране­
нието на документите им;
3. осигурява безсрочно съхранение на дан­
ните в регистъра;
4. осигурява адаптирането на регистъра при 
промени в нормативните актове, регулиращи 
функционирането му.
Чл. 35. (1) Националният регистър на осино­
вяващите при условията на пълно осиновяване 
се води и съхранява на хартиен носител от 
съответната регионална дирекция за социално 
подпомагане.
(2) Вписванията, отбелязванията и залича­
ванията в регистъра по ал. 1 се извършват от 
длъжностните лица по чл. 3, ал. 3 в 3-дневен 
срок от получаване на документите в регио­
налната дирекция за социално подпомагане.
Чл. 36. (1) Регистърът по чл. 35 се води по 
образец съгласно приложение № 8 и съдържа 
информация за:
1. личните данни на осиновяващия;
2. здравословното състояние на осиновя­
ващия;
3. семейството на осиновяващия;
4. личните данни на членовете на семей­
ството му, както и данни за здравословното 
им състояние;
5. информация за икономическото и соци­
алното положение на осиновяващия;
6. мотивите за осиновяването;
7. други обстоятелства от значение за оси­
новяването.
(2) В регистъра се вписват номерът и датата 
на издаденото разрешение за вписване и на 
неговото прекратяване.
(3) В регистъра се отбелязва и обстоятелство­
то, че осиновяващият е отказал предложението 
или не е подал молба за осиновяване в срок.
(4) Регионалната дирекция за социално 
подпомагане по постоянния адрес на осино­
вяващия задължително вписва в регистъра и 
другите дирекции, посочени в разрешението 
за вписване.
Чл. 37. (1) В 3-дневен срок от вписването 
на данните на хартиен носител съответната 
регионална дирекция за социално подпомагане 
осъществява запис на данните на осиновяващия 
в Националния регистър на осиновяващите при 
условията на пълно осиновяване на електронен 
носител. В същия срок се уведомяват и реги­
оналните дирекции за социално подпомагане, 
посочени в разрешението за вписване.